Landsretten forhøjede de af byretten tilkendte sagsomkostninger til 4.000 kr.
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 19. januar 2011 satte Østre Landsret retten i retsbygningen, Bredgade 59,
København.

Som dommere fungerede landsdommerne Karsten Bo Knudsen, Taber Rasmussen og An-

ders S. Mathiesen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

11. afd. kære nr. B-3869-10:

Kærende, tidligere Sagsøgte

mod

Marstal Trælastforretning A/S

(advokat Torben Groth Madsen)

Ingen var mødt eller indkaldt.

Der fremlagdes kæreskrift af 16. december 2010, hvorved Kærende, tidligere Sagsøgte

med Procesbevillingsnævnets tilladelse af 8. december 2010 har kæret Roskilde Rets

beslutning af 15. september 2010 (BS 82A-619/2009) om sagsomkostninger.

Endvidere fremlagdes byrettens fremsendelsesbrev af 20. december 2010 og udskrift af

retsbogen med den kærede afgørelse.

Indkærede har ikke udtalt sig vedrørende kæren.

Byretten har ved sagens fremsendelse henholdt sig til den trufne afgørelse.



/

- 2 -

De modtagne bilag var til stede.

Efter votering afsagdes sålydende

k e n d e l s e :

Det fremgår, at Kærende, tidligere Sagsøgte havde advokatbistand under forberedelsen af

sagen, der vedrørte et krav mod ham på 37.854,58 kr., og at Kærende, tidligere Sagsøgte

gennemførte hovedforhandlingen uden repræsentation af advokat.

Marstal Trælastforretning A/S skal som følge af sagens udfald betale Kærende, tidligere

Sagsøgte sagsomkostninger efter retsplejeloven § 408, stk. 1, jf. § 312, stk. 1.

Sagsomkost-ningerne skal udmåles under hensyn til taksterne i Landsretspræsidenternes

notat af 22. december 2009 om dækning af udgift til advokat m.fl. i hovedforhandlede

småsager.

Det lægges til grund, at Kærende, tidligere Sagsøgte ikke er momsregistreret, og at det

be-løb, som skal tillægges ham som den vindende part, derfor skal indeholde moms.

Sagsomkostningerne fastsættes på dette grundlag til 4.000 kr., hvorfor   

b e s t e m m e s :

Byrettens beslutning af 15. september 2010 ændres, således at indkærede, Marstal

Trælast-forretning A/S, til Kærende, tidligere Sagsøgte, skal betale 4.000 kr. i sagsom-

kostninger for byretten.

Ingen af parterne betaler omkostninger i anledning af kæremålet.

Kæreafgiften tilbagebetales.

Retten hævet